Rääma tänav

Rääma tänav on tänav Pärnus Rääma ja Ülejõe linnaosas.

Tänav saab alguse Tallinna maantee ja J. V. Jannseni tänava ristmikult ja suundub itta, hiljem kagusse ning lõpeb ristudes Niidu tänavaga, millest edasi läheb samas suunas Tammiste tee. Tänav ristub veel Aru (paremalt), Vana-Rääma (vasakult), Kaevu (vasakult), Raba (vasakult), Männi (vasakult), Õuna (vasakult), Lina (vasakult), Kuu (vasakult), Pirni (vasakult), Tähe (vasakult) ja Liblika (vasakult) tänavaga. 

Tänava pikkus on ligikaudu 2,3 kilomeetrit.

Nimi
Tänava ajalooline nimi on Rawassaare tänav (saksa keeles Rawassarstraße/Rawassaarsche Straße), mis tuleneb piirkonnas 16. sajandil asunud Ravassaare mõisa nimest. 1965–1998 oli tänava nimi Tööstuse tänav. 

Alates 1. oktoober 1998 kannab tänav Rääma nime.https://www.riigiteataja.ee/akt/88913# Kohanimede määramine ja tänavate nimekirja kinnitamine

Hoonestus
Rääma 27 - Pärnu sõudeklubi.

 Ajalugu 
Rääma tänava piirkonnas asusid 16. sajandini Ravasaare mõisa maad. Kuna venelased põletasid Vene-Liivi sõjas 1560. aastal mõisa maha, siis olid Ravasaare maad edaspidi Audru mõisa koosseisus. 1876. aastal ostis Ravasaare mõisa maad Pärnu linn.

1936. aasta kogumikus "Pärnu äärlinnad" kirjeldatakse Rääma tänavat kui viletsat liivast vankriteed. Rääma tänava algus ei olnud varem selle praeguses asukohas Tallinna maantee ja J. V. Jannseni tänava ristmikul, vaid kulges sealt, kus nüüd asub Vana-Rääma tänava ots.

Rääma 38  asus 1919. aastal asutatudPärnu linatööstus 20 a. wana, Postimees (1886-1944), nr. 325, 1 detsember 1939 ja 1940. aastal riigistamiseKalev Vilgats, Esimene punane aasta Pärnus 1940–1941, parnu.postimees.ee, 28. juuni 2012 järel moodustatud linatööstusettevõte "Pärnu Linatööstus" (1944–1950), järgnevalt Linaketramis- ja Kudumisvabrik Pärnus (1950–1962), Pärnu Linakombinaat (1962–1990), Riiklik Aktsiaselts Pärnu Linakombinaat (1993–1994). Pärnu linakombinaadi hooned lammutati 2001. aastal.

Tööstuse tänava äärde oli Eesti NSV ajal koondunud suurem osa Pärnu linna tööstusest: tänava servas asusid 19. sajandi lõpul rajatud uuest tapamajas välja kasvanud Pärnu Lihakombinaat,  Seileri metallitööstusest välja kasvanud Pärnu masinatehas (Rääma tn 7a … 7d),  Viisnurga tootmishoone (Rääma 31) ja Pärnu linavabrik.

Galerii

 Viited 

Kategooria:Pärnu tänavad